แรงขายหุ้นใหญ่ กด SET ภาคเช้าร่วง 12 จุด หลุดแนวรับ 1,745 จุด
แรงขายหุ้นใหญ่ กด SET ภาคเช้าร่วง 12 จุด หลุดแนวรับ 1,745 จุด ล่าสุด ณ เวลา 11.02 น. ดัชนีอยู่ที่ระดับ 1,741.41 จุด ลบ 12.19 จุด หรือ 0.70% สูงสุดที่ระดับ 1,751.04 จุด ต่ำสุดที่ระดับ 1,741.25 จุด มูลค่าการซื้อขาย 1.76 หมื่นล้านบาท
24 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.02 น. อยู่ที่ระดับ 1,741.41 จุด ลบ 12.19 จุด หรือ 0.70% สูงสุดที่ระดับ 1,751.04 จุด ต่ำสุดที่ระดับ 1,741.25 จุด มูลค่าการซื้อขาย 1.76 หมื่นล้านบาท โดยแรงเทขายส่วนใหญ่มาจากหุ้นในกลุ่มพลังงาน และหุ้นขนาดใหญ่ อาทิ BGRIM, BANPU, CPALL, IVL และ TRUE
10 หุ้นกดดัชนีเช้านี้

ด้านบล.กรุงศรี แนวโน้มตลาดหุ้นวันนี้คาดดัชนีอ่อนตัวทดสอบแนวรับ 1,745 – 1,750 จุด จากราคาน้ำมันดิบที่อ่อนตัวลงหลังสต๊อกน้ำมันดิบสหรัฐฯ พุ่งขึ้น 5.8 ล้านบาร์เรล และโอเปกอาจเพิ่มกำลังการผลิตน้ามันในการประชุม 22 มิ.ย. เพื่อชดเชยอิหร่านและเวเนซุเอลาที่อาจลดการผลิตน้ำมันจากการถูกสหรัฐคว่าบาตร
นอกจากนี้รายงานการประชุม FED วานนี้ส่งสัญญาณปรับขึ้นอัตราดอกเบี้ยในเร็วๆ นี้หากแนวโน้มเศรษฐกิจสหรัฐฯ ยังแข็งแกร่ง (คาดขึ้นดอกเบี้ยอีก 0.25% เป็น 2.0% ในการประชุม 12 – 13 มิ.ย.) ซึ่งเป็นแรงกดดันต่อ Fund Flow ต่างชาติและภาวะตลาด
อย่างไรก็ตามคาดว่าดัชนีจะมีสลับรีบาวด์หลังศาลรธน.วินิจฉัยร่างกม.ที่มาส.ว.ไม่มีข้อความขัดหรือแย้งกับรัฐธรรมนูญซึ่งทำให้ Roadmap การเลือกตั้งยังคงเดิม ทั้งนี้ควรติดตามคำวินิจฉัยร่างกม.ที่มาส.ส.ของศาลรธน. ในวันที่ 30 พ.ค.ในลำดับถัดไป